טיילר ג'ונסון

טיילר ראיין ג'ונסון (באנגלית: Tyler Ryan Johnson; נולד ב-7 במאי 1992) הוא כדורסלן אמריקאי, המשחק בעמדות הקלע והרכז.

נעורים ומכללות
ג'ונסון נולד בעיר גרנד פורקס שבדקוטה הצפונית, ובין השנים 2010–2014 למד באוניברסיטת המדינה של קליפורניה בפרזנו ("Fresno State"). ב-4 עונותיו כשחקן קבוצת הכדורסל של האוניברסיטה קלע ג'ונסון 10.6 נקודות בממוצע למשחק. בעונתו האחרונה הוביל את קלעי קבוצתו עם 15.9 נקודות, ובסיומה נבחר לחמישייה השנייה של העונה במחוז ה-Mountain West ("Second-team All-MWC").

קריירה מקצועית

סו פולס סקייפורס
לאחר שלא נלקח על ידי אף קבוצה בדראפט ה-NBA‏ 2014, חתם ג'ונסון על חוזה בלתי-מובטח במיאמי היט, אך נופה מהקבוצה לפני תחילת העונה. בנובמבר 2014 חתם בקבוצת סו פולס סקייפורס מליגת הפיתוח של ה-NBA, וב-15 משחקיו בקבוצה קלע 18.5 נקודות בממוצע למשחק.

מיאמי היט
בינואר 2015 חתם ג'ונסון על שני חוזים עוקבים בני 10 ימים במיאמי היט, ולאחר שהרשים עם ממוצע של 7.5 נקודות למשחק (כולל משחק של 18 נקודות), חתם על הארכת חוזה בקבוצה עד סיום עונת . ב-2 במרץ 2015, כחודש לאחר הארכת החוזה, קלע ג'ונסון 26 נקודות ב-25 דקות כמחליף במשחק מול פיניקס סאנס.

ביולי 2016 חתם ג'ונסון על הצעת חוזה ל-4 עונות בברוקלין נטס, עבור 50 מיליון דולר, וכעבור ארבעה ימים השוו ההיט את ההצעה והשאירו את ג'ונסון במיאמי. ב-20 בדצמבר 2016 קלע ג'ונסון שיא קריירה של 32 נקודות במשחק שכלל שתי הארכות מול אורלנדו מג'יק. בכך שבר ג'ונסון את שיא המועדון שקבע וושון לנארד בשנת 1999 לנקודות במשחק עבור שחקן ספסל.

פיניקס סאנס
ב-7 בפברואר 2019 הועבר בטרייד לפיניקס סאנס, יחד עם ויין אלינגטון, בתמורה לראיין אנדרסון. בפברואר 2020, לאחר 44 משחקים בפיניקס, שוחרר ג'ונסון מהקבוצה.

ברוקלין נטס
ביוני 2020 חתם על חוזה בברוקלין נטס עד לסיום עונת , ובנובמבר 2020 חתם על הארכת חוזה בברוקלין לעונה נוספת.

פילדלפיה 76
ב-22 בדצמבר 2021 חתם לחוזה לעשרה ימים בפילדלפיה 76'.

סטטיסטיקות קריירה

בליגת ה-NCAA

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אמריקאים
דקוטה הצפונית: כדורסלנים
כדורסלני אוניברסיטת המדינה של קליפורניה בפרזנו
שחקני NBA שלא נבחרו בדראפט
כדורסלני סו פולס סקייפורס (ליגת הפיתוח של ה-NBA)
כדורסלני מיאמי היט
כדורסלני פיניקס סאנס
כדורסלני ברוקלין נטס
כדורסלני פילדלפיה 76'
אמריקאים שנולדו ב-1992